Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106898&kokkuvotted=false&jaotusedVaikimisiAvatud=
Timestamp: 2019-11-12 09:45:17+00:00
Document Index: 3740053

Matched Legal Cases: ['Riigikohus ', 'Riigikohus ', '§ 250', 'kohus ', 'kohus ', '§ 39', 'Riigikohus ', 'Riigikohus ', 'Riigikohus ', '§ 50', 'Riigikohus ', 'kohus ', '§ 20', 'kohus ', 'Riigikohus ', '§ 29', 'Riigikohus ', '§ 37', 'Riigikohus ', '§ 48', '§ 48', '§ 62', '§ 62']

3-1-1-15-01 Riigikohus 06.03.2001
aeg, millal matkimine on õigustatud
Kuriteo matkimine võib olla ka pikemat aega vältav tegevus. Kuriteo matkimist võib põhjendatud kahtluse korral lubada ka enne kuriteotunnuste ilmnemist ja seega ka enne seda, kui on alust rääkida kurjategijast. Kriminaalmenetluse eelse jälitustegevusega kogutud teave võib samuti olla tõend kriminaalmenetluses.
Kuritegu matkinud isikut võib kuulata tunnistajana.
Kuritegu matkima õigustatud isiku tegevus ei moodusta kuriteole kohustatust.
3-1-1-21-01 Riigikohus 23.02.2001
KrMK § 250 lg 1 kohaselt võib eksperdina üle kuulata ainult eksperdiks määratud isikut, kes on koostanud ekspertiisiakti või ekspertiisist keeldumise akti. Selgitused ja täiendused, mis ekspert on ekspertiisiakti kohta andnud, ei ole kriminaalasjas tõendid. Üks isik ei saa korraga olla nii tunnistaja kui ekspert.
Kohtuotsusega, millest ei ole võimalik üheselt aru saada, millised asjaolud kohus kohtulikul uurimisel kindlaks tegi ning millises süüdistuses kohus iga kohtualuse süüdi tunnistas, on kriminaalmenetluse seadust oluliselt rikutud AKKS § 39 lg 4 tähenduses.
3-1-1-92-00 Riigikohus 10.10.2000
3-1-1-53-00 Riigikohus 18.04.2000
3-1-1-39-00 Riigikohus 28.03.2000
Jälituse erandtoimingute tulemuste vormistamise protokolli koostaja eksitused jälitustegevuse sfääri sattunud isiku sünniaja ning jälitustegevuseks antud loa numbri osas ei pruugi olla nii tõsised, et välistavad jälitustegevuse tulemusena saadud andmetete käsitamise tõenditena. Ka jälitustegevuses kogutud andmeid tuleb kohtul kooskõlas KrMK § 50 lg-ga 2 hinnata kogumis teiste tõenditega oma siseveendumuse kohaselt.
3-1-1-7-00 Riigikohus 18.01.2000
Ringkonnakohus võib oma otsuses tugineda kõigile nii esimese astme kohtus kui ka enda uuritud tõenditele.
kriminaalasja läbivaatamise ulatus (AKKS § 20)
Juhul kui apellatsioonkaebuses taotletakse ainult kriminaalasja saatmist uueks arutamiseks esimese astme kohtule, puudub ringkonnakohtul alus õigeksmõistetut süüdi tunnistada.
Juhul kui apellatsioonkaebuses on küll osutatud kriminaalmenetluse seaduse olulisele rikkumisele, kuid seda konkretiseerimata, ei ole ringkonnakohus ise kohustatud uurima, kas ja konkreetselt millist seadust on oluliselt rikutud.
3-1-1-67-99 Riigikohus 31.08.1999
Kohtualuse poolt kohtuistungil ja eeluurimisel antud ütluste olulise erinevuse korral tuleb eeluurimisel antud ütlused kohtuistungil avaldada ning seejärel hinnata neid koos teiste tõenditega.
Kuna ringkonnakohtul on AKKS § 29 lg 4 kohaselt õigus tuvastada faktilisi asjaolusid ja hinnata tõendeid samasuguses ulatuses nagu esimese astme kohtulgi, pole välistatud, et need erineva astme kohtud jõuavad tõendite hindamisel erineva tulemuseni ning tuvastavad seega ka erinevaid asjaolusid.
3-1-1-28-99 Riigikohus 30.03.1999
Enda süüdimõistmise mittevaidlustamine appelatsiooni korras välistab isiku õiguse vaidlustada sedasama kassatsiooni korras (AKKS § 37 lg 2).
Tunnistaja ülekuulamata jätmine ja kohtueelsel uurimisel antud ütluste avaladamine kohtus võib olla põhjendatud ka selle tõttu, et kaitsmaks oma elu on tunnistaja asunud elama väljaspool Eesti Vabariigi piire.
3-1-1-26-99 Riigikohus 16.03.1999
Seletuskiri, mis ei vasta KrMK § 48 lg-s 1 nimetatud nõuetele, ei ole muu dokument KrMK § 48 lg 2 mõistes ja faktiliste andmete allikas.
Asitõendi tagastamisel seaduslikule valdajale tuleb järgida KrMK § 62 lg-s 10 sätestatud.
Ese muutub asitõendiks menetluslikus mõttes pärast seda, kui on tõendatud KrMK § 62 lg-s 1 kehtestatud vorminõuded.